Bakeriet Frugård

Torbjørn Økland m/band og gjest Jan Toft
2024-09-20 19:00 - 21:30 (Europe/Oslo) | Arena, Borggata 20, Stord, 5417, Norway
Torbjørn Økland Band oppstod etter at Torbjørn Økland hausten 2023 gav ut soloalbumet «Alt det me va». Økland var i 23 år gitaristen i Vamp men slutta i 2014 for å bli frilansmusikar. Albumet avslørte at Økland også er ein meget god låtskrivar og vokalist.
Det blei raskt eit krav om at Torbjørn Økland måtte ut til folket. Festiviteten i Haugesund booka debutkonserten allereie dagen etter albumutgivelsen, og sidan har det vore hektisk for Torbjørn Økland og bandet.
Stort sett aalle konsertar til no har vært utselde, og publikum er strålande fornøyde.
Bandet består av flotte musikarar som Halvor Lillesund, Rudolf Fredly, Vegard Fossum, Nils Økland og Torbjørn Økland, og i tillegg er Øklands gode venn Jan Toft med som gjesteartist.
Torbjørn Økland framstår som ein svært dyktig orkesteleiar, og viser på konsertene kvifor han av mange blir nevnt som en av Norges fremste gitaristar.
Hvis du likte tidlig Vamp, kjem du til å elske Torbjørn Økland Band!

Gunhild Aadland Rolfsnes - Songen og livet
2024-09-21 15:00 - 17:00
Ein solokonsert med songar frå livets speleliste. Nærmare bestemt Gunhild Aadland Rolfsnes si speleliste. Ei speleliste som miksar alt mellom pop, vise, rock, soul, gospel, negro spirituals, jazz, franske svisker, folketonar og salmeskattar. Det er ikkje kvar dag ho stiller seg fram på denne måten. Ho opptrer med jamne mellomrom i bandet Klingenberg saman med kollegaer, og i duoen Lykte saman med mannen sin John-Inge Rolfsnes. Men åleine ved tangentane opplever ho den aller største musikalske fridomen.
Ho har sunge og spelt piano sidan ho var lita jente. Kvardagen var fylt med musikk, alle heime dreiv med det, og heldigvis vart musikklinja på Stord i gang då ho skulle på vidaregåande. Vidare studerte ho grunnfag musikk i Oslo og mellomfag og hovudfag musikkvitskap i Trondheim.
For Gunhild er song meir enn eit musikalsk uttrykk. Å synge er å utforske – musikken, tilværet, sjela, tankar og erfaringar, håpet. Konserten kjem til å bere preg av dette. Gjennom Songen utforskar ho aspekt ved det levde livet, tekstar, sjangrar, vokalistar som inspirerer og påverkar ho, tangentane sine mogleikar, stemma sine mogleikar. Gjennom ein personleg og jordnær konsert håpar ho å skape ei tidsboble, ei stund der ein kan sitte ned og lytte og oppleve at tida står litt stille, før ein går vidare inn i dagen.
Ei slags 50 års feiring, litt utanom det vanlege.

Dansekveld m/ Per Øystein Kannelønning, Odd Tollaksvik, Endre Olsen, Roald Kaldestad, Tarald Tvedten + gjester
2024-09-27 19:00 - 22:00
Inspirert av samtaleserien «Då rocken kom til Sunnhordland» fann Per Øystein Kannelønning, Odd Tollaksvik, Endre Olsen og Roald Kaldestad ut at dette var såpass kjekt at dei måtte spela meir, og no er dei klare for å fylle Arena med god dansemusikk frå 50-70-talet. Me ryddar plass til dans, så her blir det nett som i Samhald, Turnhallen eller Samfunnshuset i dansens glansdagar. Vel møtt!

Hjerteslag
2024-09-28 20:00 - 22:00
Heilt sidan oppstarten i Bergens undergrunnsmiljø har Hjerteslag vore eit av landets aller beste rockeband. Med vokalist Robert Eidevik sin umiskjennelege låtskrivar- og tekstsignatur i botn, har bandet blitt premissleverandørar for melodisk, støyande, og gatepoetisk musikk på norsk.

OnklP
2024-10-18 20:00 - 22:30
Dørene opnar kl 2000Spelestart kl 2100

Einkvar introduksjon er eigentlig overflødig. Enten det er VG eller Dagbladet, rap-fans eller svigermødre, festivalgjengarar eller Securitasvakter – alle kjenner OnklP. Alle har ei mening. Alle kjenner ein som kjenner ein som kjenner han.
OnklP har regjert på den norske hiphopscenen i over to tiår. Han er ein prisvinnande tekstforfattar, som har blitt rost opp i skyene av politikarar og samfunnstoppar, samt hatt ei viktig stemme i samfunnsdebatten. Bak seg har han nokon av dei tyngste bransjeprisane, og han har samarbeida med dei aller største navna i norsk musikk – i alle sjangrar. Med sin sterke personlighet og sine ærlige tekstar, har han bevega det norske folk både frå scenen, gjennom radio og på TV. OnklP utviklar seg stadig som artist, og nå står han altså igjen på eigne bein.
Når den evig energiske OnklP tar scenen igjen, er det med dedikerte fans frå alle generasjonar i publikum. Med seg har han sin enorme låtkatalog, som sjangermessig spenner fra ‘Det kunne vært deg’ frå 2004, via OnklP & De Fjerne Slektningene-bængeren «Styggen på ryggen» i 2014, til splitter nye OnklP-låtar anno 2024

Maidenheads
2024-10-19 21:00 - 23:30
Ønskereprise!
Maidenheads kjører alle klassikarane frå den tøffaste perioden til verdens beste band – Iron Maiden.
Bandet består av etablerte musikarar frå metalmiljøet på vestlandet. Olav Iversen – Vokal (Sahg) Frode Kilvik – Bass (Gahls Wyrd, Aeternus) Torbjørn Ringstad – Gitar Gjermund Fredheim – Gitar (Taake, Orkan) Rune Nesse – Trommer (Orkan, Taak

Halvor Folgerø - Ferjefolket
2024-10-26 18:00 - 20:30
Vestlandet kan oppsummerast i tre f-ar: fjell, fjordar og ferjer. Ingen transportmiddel er meir elska og hata enn ferjene. Ein viktig del av den vestnorske folkesjela, anten vi likar dei eller ikkje. Sakte, men sikkert blir dei erstatta av bruer og tunnelar. I den nye boka si har Halvor Folgerø møtt ferjefolk, og samla historier om livet på og med ferjene. Om kvardagsliv, komikk, romantikk og dramatikk. Om storm og stille, fest og fødslar, kjærleik og kø.
På Arena får du høyre dei beste historiane, og sjå dei finaste bildene.

Dørene opnar kl 18.00
Arrangementet startar: kl 19.00

TØFL + support: Epilogue
2024-11-01 19:00 - 21:30
Dei spretne TØFL-heltane legg ut på sin første distriktsturné! Med nye låtar i gitarkassane, og fantastiske festivalkonsertar ferskt i minne, bringer dei indiepop til folket i haust.
TØFL er fire unge menn som spelar med utrøytteleg driv, og syng om det stygge og det vakre, med ein råskap som røskar og riv. I sommar var bandet ein av headlinerane på Mablis-festivalen, og blei belønna med 5-ar av Aftenbladet.
Intens glede, rungande allsong og villmannsløp på scenen er standard når TØFL spelar, og dei garanterer at skillet mellom publikum og band opphøyrer..
Med debut-EPen «Eg ska» frå 2018 etablerte TØFL seg raskt som eit band med enorm energi og unik evne til å sette ord på opplevingar dei aller fleste kan relatere til. Debutalbumet “Eg fins, WTF!?” frå 2022 hausta solide anmeldelsar, og blei etterfulgt av ein albumturné som solgte ut scener som Rockefeller og Samfundet. I romjula i fjor solgte dei ut Stavangers nye storstove, Fiskepiren.
Dei har gjesta Lindmo og hatt fleirtallige låtar lista hos landets største radiokanalar. Låtane blir stadig oftere covra av alt fra student-kor til The Voice-deltakarar, og bandet har spelt over heile landet. No ønsker TØFL å møte fleire fintfolk utanfor landets storbyar.
Epilogue er eit forholdsvis nystarta band som debuterte på scenen hausten 2024. Bandet består av Elliot Sönnerlid (vokal/gitar), Rasmus Nybø Kaldestad (vokal/gitar), Annaleah Tveita (bass og Asbjørn J. Raunholm (trommer), Dei spelar sjølvkomponert musikk i indielandskapet.
Arrangementet er eit samarbeid mellom Open Arena og Falturiltu.

Politiet spelar det beste frå '70- og '80-talet
2024-11-02 20:00 - 23:00
Publikum kan venta seg ei skikkeleg feststund, med låtar av blant andre Bob Marley, David Bowie, Supertramp, Talking Heads, the Police, Genesis, Fleetwood Mac, the Clash, the Band, Peter Gabriel, Steely Dan, Sting, Bruce Springsteen og Paul Simon.
Bandet består av Gisle Alsaker (song), Jørn Olav Myhre (song og bass), Roald Kaldestad (gitar) og Martin Hystad (trommer).

Stjernekveld m/ Eikemo, Grytten, Lillegraven og Parr
2024-11-06 21:00
Eikemo, Grytten, Lillegraven og Parr Falturiltu og Stord mållag inviterer til ein stjernekveld med fire av dei store innan nynorsk samtidslitteratur, Marit Eikemo, Frode Grytten, Maria Parr og Ruth Lillegraven.

Marit Eikemo og Frode Grytten er to av våre mest folkekjære forfattarar, med mykje til felles, i tillegg til at begge kjem frå mytiske og mystiske Odda. Begge skriv nært og varmt om kvardagen, men gjerne med humor og snert.

Maria Parr frå Vanylven debuterte med Vaffelhjarte i 2005, og har sidan blitt rekna som ein av våre mest sentrale barnebokforfattarar, både kritikarrost og folkekjær.

Ruth Lillegraven gav ut si første bok i 2005, og har sjølv skrive ei rekkje barnebøker. Ho er no del av Falturiltu sitt programråd, og denne kvelden er ho først og fremst med for å lokke løyndommar ut av Maria Parr.

Linda Eide - Fosse for dumskallar
2024-11-08 19:00 - 21:30
Linda Eide losar deg gjennom livet til verdas første nobelprisvinnar som har nynorsk som hovudmål!

Velkomen til noko såpass sjeldant som ein lys og lett Fosseforestilling. Fosse for dumskallar er forteljingar, analysar og anekdotar om det største fenomenet som nokonsinne har kome frå Hardanger.

Kven er han, kva skriv han, korleis skriv han, og kva var det eigentleg som skjedde då mannen som aldri skulle skriva for teater, over natta vart ein verdsberømt dramatikar? Kva er forholdet hans til komma, komle og bilkøyring? Og ikkje minst: Er Fosse så forbanna utilgjengeleg som folk skal ha det til?

Dette er dumskallens inngangbillett til Fosseriket. Og jamvel den vidarekomne kan henta med seg nokre nyttige studiepoeng.

Linda fortel: Fosse for dumskallar vart tinga av Det Norsk Teatret til Fosse-festivalen 2021. Det har vore skikkeleg artig å framføra dette før Nobelprisen, og det er ikkje mindre kjekt no. Folk er definitivt sugen på meir kunnskap og fønnfakta om fenomenet Jon Fosse.

Arrangementet er eit samarbeid med Falturiltufestivalen

Julekonsert med Damekoret Corona og Tarald Tvedten
2024-12-20 18:00 - 21:00
Dørene opnar kl 18.00
Konsertsstart kl 19.00
Damekoret Corona, med dirigent Irene Simonsen, ynskjer velkommen til julekonsert i Arena. Koret har med seg Tarald Tvedten på trommer. Dette blir ein kveld som garantert gir deg julestemning, med vakre tonar og litt julegøy.

Storm Weather Shanty Choir
2024-12-21 20:00 - 23:00
YES! Me dryler til og inviterer til vår årlege julekonsert på heimebane! Den 24. i sitt slag!
Hjartans velkomen. Konsertstart presis kl 21.00!

2. juledag på ARENA!
2024-12-26 23:00 - 2024-12-27 03:00
Andre juledag er den store utedagen i jula. Denne Torsdagen held me ope i Arena!✭✭✭Dj ✭✭✭Cc: 150,-ID: 18år

Marius & Farius syng jula ut 2024
2024-12-27 21:00 - 23:30
Dørene opnar: kl 21.00
Spelestart: kl 22.00
Marius & Farius gjentek suksessen frå i fjor, og kjem attende til Arena 3. juledag.
Med hjelp av onkel Frode Hammersland på bass og fetter Severin Vik på gitar, serverer dei deilig allsong, dans og festmusikk i kjent Marius & Farius-stil.
I fjor vart Arena fylt til randa, så her gjelder det å vere tidleg ute om ein ønsker å sikre seg ein billett.
Marius Sjo: Vokal og gitar
Remi Sjo: trommer, kor og dans
Frode Hammersland: Bass og kor
Severin Vik: Gitar, orgel og kor

RomJulsGrunge XIV
2024-12-28 19:00 - 23:30
Obs! 20 års aldersgrense.

Det skal Grunges som i 1992. De skal hylles de som hylles bør. Vi skal synge sammen at vi fortsatt lever. Vi kan spise en kjeks å tenke på Polly, samtidig som vi er takknemlige for å sitte inne på Arena, og ikke under en bru et sted ingen ønsker å finne oss. Hanen skal gale som den gjorde i 1979, den morgenen ingen visste hvor du sov sist natt – ganske ironisk? Velkommen til den fjortende RomJulsGrungen

Dørene opnar kl 19.00Spelestart kl 21.00

—Gratis inngang—

Nyttårsaften på ARENA!
2024-12-31 22:30 - 2025-01-01 03:00
Året 2024 er snart over, og me har 2025 godt i sikte!!Legg nyttårsfesten til Arena. Me opnar dørene kl 22.30, og held det gåande til kl 03.00.Me har booka inn Dj! som er klar med de feitaste låtane for å løfte taket denne magiske kvelden!Me sjåast til ei knallfeiring av det nye året på Arena!ID: 18 årCC; 200,-Dørene opner 22.30

SAHG + support: No September
2025-01-18 21:00 - 23:30
Bergens tungvektsmeisterar i heavy metal, Sahg, kjem nok ein gong stormande frå by’n til Arena i Leirvik med nyladde våpen!
Den nye EPen ‘More of Nothing’ kom ut 29. november, med fire blytunge nye låtar som spenner frå sylkvass heavy til bekmørk ballade. Som vanleg med ein fot planta i klassisk syttitals heavy og den andre i den moderne metalverda. Breibeint, med andre ord. Det skal fyrast av både nytt og gammalt frå scena denne kvelden, frå Sahg si seks album rike, og atten år lange historie. Så, likar du metalen din heavy? Då er det ikkje anna å gjere enn å møte opp på Arena laurdag 18. januar, for ei overdose True Norwegian Heavy Metal!
Som support stiller Stordbandet No September. Dei spelar eigenkomponert rockemusikk, samt noko cover, blant anna av Bastard. Bandet består av Øyvind Spissøy (trommer) Daniella Tislevoll (bass og kor) Audun Kaldråstøyl Johansen (gitar og kor) og Didrik Tingvoll Spissøy (gitar og vokal)

Dansekveld m/ Torleiv Agdestein, Per Øystein Kannelønning, Odd Tollaksvik, Endre Olsen, Roald Kaldestad og Martin Hystad
2025-01-24 19:00 - 23:00
Dørene opnar kl 19Spelestart kl 20

Inspirert av samtaleserien «Då rocken kom til Sunnhordland» fann Per Øystein Kannelønning, Odd Tollaksvik, Endre Olsen og Roald Kaldestad ut at dette var såpass kjekt at dei måtte spela meir, og no er dei for andre gong klare til å fylle Arena med god dansemusikk frå 50-70-talet. Denne gongen har dei med seg Torleiv Agdestein på song piano, og Martin Hystad på trommer!
Me ryddar plass til dansegolv, så her blir det nett som i Samhald, Turnhallen eller Samfunnshuset i dansens glansdagar. Vel møtt!

GAPMINDER
2025-01-25 19:00 - 21:30
Dørene opnar: kl 19.00Konsertstart: kl 20.00

GAPMINDER held sin første Stordkonsert på Arena, laurdag 25. januar, 2025!
Bandet har medlemmar frå Stord og Haugesund, og gav nyleg ut sitt andre album «Elements» på Spotify og vinyl.
Gapminder har eksistert sidan 2008, og debutalbumet «Haematoma» kom ut i 2021. Bandet fekk svært gode tilbakemeldingar etter ein utseld platesleppkonsert i Haugesund tidlegare i haust.
Musikkstilen vert karakterisert som filmatisk, ambient, progressiv post-rock. Forfattarane Lars Ove Seljestad og Gunnar Lunde er viktige inspirasjonskjelder for bandet. Tekstar og stemmer av desse vert nytta i musikken på «Elements».
Bandet har også sjølv laga filmar til låtane. Desse vert vist på storskjerm under konserten.
Med seg på scenen har dei Sandra Lindwall og Rebecca Hammersland på vokal.

GAPMINDER:
Jørgen Hammersland – gitar og pianoTrond Holm – gitarTorfinn Sirnes – gitarLars M. Kvinge – bassMats Moe – trommerSandra Lindwall – vokalRebecca Hammersland – vokal

Valentourettes speller Jokke
2025-02-01 20:00 - 23:00
Dørene opnar kl 20
Spelestart kl 21
Det er ei stor glede å ønske Valentourettes velkommen tilbake til Arena!
Medlemmene i gruppa har bakgrunn frå både Jokke & Valentinerne og Jokke Med Tourettes, og som bandnavnet indikerer er dette ei samanslåing av desse to. Med Petter Pogo på bass, Runar «Kula» Johannessen på trommer og sjølvaste Petter Baarli på gitar utgjer dei en kraftpakke med lang fartstid og solid erfaring med materialet. Tarjei Foshaug har vore vokalist sidan 2006, og leverer Joachim Nielsen sine songar med ekte innlevelse, og har markert seg som ein drivande frontfigur. I 2022 passerte Valentourettes 600 konserter, dei har spelt for fulle hus frå Longyearbyen til Flekkefjord, til stormande jubel og stor glede, både for de som rakk å oppleve Jokke då han var blant oss, og dei som har måtta nøye seg med platene.

Open Arena m/ Frio / Tempo Vicino / Akselerer
2025-02-08 18:00 - 21:00
Open Arena presenterer tre lovande ungdomsband med base i Haugesund, på Stord og Os!
Frio er eit rockeband frå Haugesund/Karmøy. Bandet har spelt saman siden 2021, og har skreve ei rekke originale låtar. Dei har ambisjonar om å komme langt, og ønsker å skape gode vibes med musikken sin. Bandet spelte på landsfinalen i UKM i Bodø 2024, og vant Haugalandsmesterskapet i pop, rock & hiphop i 2023. 21. November 2024 slapp dei sin debutsingel «Lost» og er klare for nye opplevingar!
Tempo Vicino består av trommis Niklas, gitar/ vokalist Johannes, gitarist Andreas og bassist Jonas. Dei er 17 og 18 år gamle, glade i rock og likar å eksperimentere med alternative muligheter i musikken.
Bandet Akselerer debuterte som «Matrise» hausten 2024 og består av Tuva Sundal (bassgitar), Sunniva Dalland (gitar), Eva Tesdal (gitar) Phatreenan Rattanapongporn «aka. Anda» (vokal, keyboard)
Open Arena er eit samarbeid mellom Bakeriet Frugård, Trymmen sin rullekonto og Stord Rulleklubb.
– FRI ALDERSGRENSE-

Sigvart Dagsland
2025-02-15 19:00 - 21:30
Ein konsert med Sigvart Dagsland er ei unik oppleving, og eit møte med ein artist som beherskar publikumsrommet til fulle. Med sin totale tilstadeværelse, og si uovertrufne stemme, tar han lyttaren med seg frå det sårbare menneskelege, til kraftfulle stemningar og vokalprestasjonar. Alltid med eit skrått, og tidvis gapskrattande, blikk på livets mange fasettar. Alltid med djup respekt for dei band som bind artist og publikum,forteljar og lyttar saman.
I bagasjen denne gongen har han med seg nye låtar, eldre låtar og steingamle låtar, og med seg på scenen har han, forutan seg sjølv på song og flygel, Torjus Vierli på keyboards & kor og Jango Nilsen på trommer & kor.

Improteater med Småsceneri!
2025-02-21 20:00 - 23:00
Improteater med Småsceneri i Den Blå Time.
Humor. Teater. Musikk. Latter. Velkomen!
Showstart 21:00.
Kontakt Bakeriet Frugård om ein vil eta før forestilling (TLF 53410534 / epost: frugaard@frugaard.no)

Odd Nordstoga
2025-03-01 17:30 - 20:00
Dørene opnar 17.30
Spelestart 18.30
Spelemann Odd Nordstoga er tilbake!
Etter to år «Langt heimafrå» med Ingebjørg Bratland og med den ganske så ferske boka Spelemann i bakspegelen er Odd Nordstoga tilbake på scena for ein soloturné våren 2025.
Boka Spelemann, som kom ut til strålande kritikkar i haust, tok for seg det som har forma musikaren Odd og songane hans. På denne konserten er det songane sjølv som skal få merksemda. Nye og gamle, melankolske og glade. Men ei og anna historie fra boka kjem også til å få vera med å setje farge på kvelden. Odd Nordstoga, aleine på scena med trekkspelet, gitaren og sine musikalske forteljingar.
Vel møtt!

Odd Nordstoga - ekstrakonsert!
2025-03-01 20:30 - 23:00
Dørene opnar 20.0o
Spelestart 21.00
Spelemann Odd Nordstoga er tilbake!
Etter to år «Langt heimafrå» med Ingebjørg Bratland og med den ganske så ferske boka Spelemann i bakspegelen er Odd Nordstoga tilbake på scena for ein soloturné våren 2025.
Boka Spelemann, som kom ut til strålande kritikkar i haust, tok for seg det som har forma musikaren Odd og songane hans. På denne konserten er det songane sjølv som skal få merksemda. Nye og gamle, melankolske og glade. Men ei og anna historie fra boka kjem også til å få vera med å setje farge på kvelden. Odd Nordstoga, aleine på scena med trekkspelet, gitaren og sine musikalske forteljingar.
Vel møtt!

Open Arena m/ TOBIAS STEN. Support: Epilogue
2025-03-07 17:30 - 19:00
Tobias Sten frå Stord har pusta countrymusikk sidan han var liten, og starta sitt eige countryband allereie som 12-åring. Tobias lener seg mot singer-songwriter-sida av countrymusikken, og hentar inspirasjon frå Zach Bryan, Jason Isbell og Watchhouse.
Med sine personlege tekstar om oppvekst på bygda, og sterk formidlingsevne, er Tobias eit friskt pust i norsk musikk som gir den yngre generasjonen ei røyst på stordamål i countrymusikken. Han har alt markert seg som ein artist å følgje, og mange ser fram til kva han vil bringe til countrymusikkens i åra som kjem.
Som oppvarming får me det svært lovande Stodbandet Epilogue. Bandet består av Elliot Sönnerlid (vokal/gitar), Rasmus Nybø Kaldestad (vokal/gitar), Annaleah Tveita (bass og Asbjørn J. Raunholm (trommer), Dei spelar sjølvkomponert musikk i indielandskapet.
Arrangementet er eit samarbeid mellom 100dagar og Open Arena.
Obs! Fri aldersgrense. (alkoholfritt)

100 Dagar 2025
2025-03-08 18:00 - 23:30
7. – 8. mars får du oppleve den beste nye musikken frå sør- og vestlandet i tillegg til interessante seminar for festival- og arrangørbransjen.
100 DAGAR er Noregs minste og trivelegaste musikkbransjefestival og er i 2025 i sin 17. utgåve. Som vanleg på Arena og Den Blå Time i Bakeriet Frugård på Stord.

Jon Hjørnevik m/ Dagfinn Iversen
2025-03-14 19:00 - 21:30
Dørene opnar kl 19Spelestart kl 20

Forfattar, komikar og diktar Jon Hjørnevik, pluss Dagfinn Iversen og gitaren hans, er endeleg på plass i Arena!
Jon Hjørnevik er dessverre frå Voss. Etter nokre hektiske morgontimar den 14.04.70 kunne jordmor Magnhild Undeland og mor hans ønskje Hjørnevik – heretter kalla forfattaren – velkommen til Voss fylkessjukehus. Far kunne ikkje vere til stades under fødselen. Det var ikkje vanleg den gongen at barnefaren var det. Forfattaren vaks opp under knallharde kår frå første dag. Det vart ein kamp der forfattaren tidleg viste seg å ikkje riktig strekke til. Han var svak i langrenn, svak i fotball og usikker i sitt møte med det motsette kjønn.
Det har likevel ikkje stått på innsatsen til forfattaren gjennom oppvekst, studietid og arbeidsliv. Men han har liksom aldri funne sjelero i noko der ute. Dette toppa seg då forfattaren sommaren 1999 vart tilsett som revisor i Kommunerevisjonen i Oslo. Han gjekk raskt inn i ein lang depresjon, som har sett djupe spor i forfattarskapen.
Forfattaren stakk frå sin revisorpost etter eit lite oppløftande år, og reiste verda rundt for å finne seg sjølv. Det gjorde han ikkje, og jula 2000 vart han tilsett som julenisse på Kløverhuset i Bergen. På same tid spela han kabaret saman med bestemora og ein sveitt kompis. Kabareten bar same namn som den første diktsamlinga hans, I ein sofa frå Korea, som på mange måtar oppsummerer eit turbulent og hardt forfattarliv.
Deretter har det vorte fleire diktsamlingar og halsbrekkande diktsamlingar: I ein sofa frå Koera, Den vanskelege andreboka, Shortsen til far min, Mor mi står i glaset, Flukta frå rekkehuset og Heimekontor i gravferda.

Queen Tribute. 10-årsjubileum!
2025-03-21 20:00 - 23:00
Bli med på Queen Tribute Show i Arena!
Du får servert dei største låtane, og endå fleire. Her er det allsonggaranti!
Sunnhordland sin meldar skildra det slik: «Med eit scenetilvære nesten skremmande likt Freddie Mercury sitt, var det ikkje vanskeleg å la seg riva med. Rått og intenst i blikket, scenevand og sikker i alt han leverte, både dramaturgisk og vokalt. Bandet holdt heller ikkje tilbake, og saman spelte dei kvarandre betre og gjorde underhaldningsverdien endå større.»
Ole André Westerheim: song.
Roald Kaldestad og Severin Vik: gitarar
Mathias Steffensen: bass
Martin Raev: keyboard
Alf Erik Fylkesnes: trommer
